b'\n_START_ARTICLE_\nAlenka Petek (\xc4\x8dastnica)\n_START_SECTION_\n\xc5\xbdivljenjepis\n_START_PARAGRAPH_\nPo diplomi na Pravni fakulteti v Ljubljani je leta 1996 vstopila v Slovensko vojsko. Po kon\xc4\x8dani \xc5\xa0oli za \xc4\x8dastnike je sprva bila tri leta poveljnica voda 1. bataljona 72. brigade in nato \xc5\xa1e eno leto pomo\xc4\x8dnica za operativne zadeve iste brigade. Leta 2001 je postala na\xc4\x8delnica obve\xc5\xa1\xc4\x8devalnega odseka S-2 in S-3 v \xc5\xa1tabu 1. brigade. Po kon\xc4\x8danem \xc5\xa1tabnem te\xc4\x8daju na Poveljni\xc5\xa1ko-\xc5\xa1tabni \xc5\xa1oli leta 2002 se je vrnila v 1. brigado, kjer je postala na\xc4\x8delnica operativnega odseka 20. motoriziranega bataljona. Med letoma 2005 in 2008 je bila namestnica poveljnika istega bataljona ter hkrati kon\xc4\x8dala vi\xc5\xa1je \xc5\xa1tabno \xc5\xa1olanje na Poveljni\xc5\xa1ko-\xc5\xa1tabni \xc5\xa1oli, opravila specializacijo (Zagotavljanje vzdr\xc5\xbeljivosti sil v voja\xc5\xa1kih operacijah(COBISS)) in magisterij iz obramboslovja (Zagotavljanje vzdr\xc5\xbeevalnih sil v voja\xc5\xa1kih operacijah(COBISS)) na Fakulteti za dru\xc5\xbebene vede v Ljubljani. Leta 2007 je bila soavtorica priro\xc4\x8dnika Lahki pehotni (motorizirani) bataljon (COBISS). V sklopu bojne skupine Grof je delovala na Kosovu, nato pa je leta 2009 postala pribo\xc4\x8dnica na\xc4\x8delnika G\xc5\xa0SV in 1. aprila 2010 na\xc4\x8delnica \xc5\xa1taba 72. brigade._NEWLINE_15. novembra 2011 je prevzela poveljstvo 74. motoriziranega bataljona; s tem je postala prva \xc5\xbeenska poveljnica motoriziranega bataljona Slovenske vojske.'